தீபேந்தர் சிங் கோடா

தீபேந்தர் சிங் கோடா (Deepender Singh Hooda-பிறப்பு 4 சனவரி 1978) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் இந்திய தேசிய காங்கிரசின் ஐந்து முறை நாடாளுமன்ற உறுப்பினராக உள்ளார். இவர் 2024இல் ரோத்தக் மக்களவைத் தொகுதியிலிருந்து மக்களவை உறுப்பினராக தேர்ந்தெடுக்கப்பட்டார். அரியானா மாநிலங்களவை உறுப்பினராகவும் இருந்துள்ளார். இவர் காங்கிரசு செயற்குழு சிறப்பு அழைப்பாளராக உள்ளார்.

கோடா 2005இல் அரசியலில் சேர்ந்தபோது இளைய நாடாளுமன்ற உறுப்பினராக இருந்தார்.The prince man: Deepender Singh Hooda, India Today, 30 November 2013. இந்தியன் எக்சுபிரசு மற்றும் பிற முக்கிய வெளியீடுகளில் இந்திய பொருளாதாரம் மற்றும் சர்வதேச விவகாரங்கள் குறித்து இவர் அடிக்கடி கட்டுரைகளை எழுதிவருகிறார்.

 அரசியல் வாழ்க்கை 
கோடா ரோத்தக் மக்களவைத் தொகுதியிலிருந்து மக்களவை மூன்று முறை நாடாளுமன்ற உறுப்பினராக பணியாற்றியுள்ளார். இவர் 2020இல் மாநிலங்களவைக்கு தேர்ந்தெடுக்கப்பட்டார். 16ஆவது மக்களவையின் போது, இவர் நாடாளுமன்றத்தில் இந்திய தேசிய காங்கிரசின் கொறடாவாக இருந்தார்.World Economic Forum இந்திய தொழில்நுட்பக் கழகங்களின் குழுவில் தேர்ந்தெடுக்கப்பட்ட குழு உறுப்பினராக பல சட்டரீதியான மற்றும் நாடாளுமன்ற அமைப்புகளில் பணியாற்றினார். எரிசக்தி தொடர்பான நாடாளுமன்ற நிலைக்குழு உறுப்பினராக நாடாளுமன்ற உறுப்பினர்களின் இந்திய-இங்கிலாந்து மன்றத்தின் தலைவராகப் பணியாற்றினார். கடந்த காலத்தில், இவர் நிதி, வெளியுறவு, விவசாயம் மற்றும் மனித வள மேம்பாட்டுக்கான நாடாளுமன்ற நிலைக்குழுக்களில் உறுப்பினராக இருந்தார்.

இவரது குடும்பத்தில் பொது சேவையில் இருக்கும் நான்காவது தலைமுறையினைச் சேர்ந்தவர் கோடா. இவரின் தந்தை பூபேந்தர் சிங் ஹூடா இரண்டு முறை அரியானாவின் முதலமைச்சராக பணியாற்றினார். அதே நேரத்தில் இவரது தாத்தா இரன்பீர் சிங் ஹூடா விடுதலைப் போராட்ட வீரர், அரசியலமைப்பு சபை உறுப்பினர், ரோத்தக்கிலிருந்து முதலாவது, இரண்டாவது மக்களவைவின் உறுப்பினரும், பஞ்சாப் அமைச்சர் (அரியானா பஞ்சாபின் ஒரு பகுதியாக இருந்தபோது) மற்றும் மாநிலங்களவை உறுப்பினரும் ஆவார். இவரது கொள்ளு தாத்தா சவுத்ரி மட்டு ராம் சமூக சீர்திருத்தவாதியும் மகாத்மா காந்தியுடன் நெருக்கமாக பணியாற்றிய சுதந்திர போராட்ட வீரரும் ஆவார்.
வ. எண்ஆண்டுஅவைதொகுதிகட்சிகுழு1.200514வது மக்களவைரோத்தக்ஐஎன்சிவெளியுறவுத் துறைக்கான ஆலோசனைக் குழு. விவசாயத்திற்கான குழு.2.200915வது மக்களவைரோத்தக்இதேகாமனிதவள மேம்பாட்டுக்கான நிலைக்குழு. நாடாளுமன்ற உறுப்பினர்களுக்கான குழு உள்ளாட்சி மேம்பாட்டுத் திட்டம்3.201416வது மக்களவைரோத்தக்இதேகாஎரிசக்தி நிலைக் குழு.2019 தேர்தலில் பாஜகவின் அரவிந்த் குமார் சர்மாவிடம் தோல்வியடைந்தார்.4.2020மாநிலங்களவைஅரியானாஇதேகா5202418வது மக்களவைரோத்தக்இதேகா

 பெருநிறுவன பணி 
கோடா இந்தியானா பல்கலைக்கழகத்தின் கெல்லி வணிகப் பள்ளியில் மேலாண்மை முதுகலைப் பட்டப்படிப்பில் நிதி மற்றும் மூலோபாயத்தில் தேர்ச்சி பெற்றார். இக்கல்வியினை முடித்த பிறகு, அவர் அமெரிக்கன் ஏர்லைன்ஸ், சேபர் ஹோல்டிங்ஸ், டல்லாசு, அமெரிக்காவில் மூத்த மேலாளராக சேர்ந்தார்.

 கல்வி 
தீபேந்தர் கோடா இளநிலை தொழில்நுட்பம், முதுநிலை வணிக நிர்வாகத்தில், சட்டத்தில் இளங்கலைச் பட்டம் பெற்றுள்ளார். பிவானி உள்ள நெசவு அறிவியல் தொழில்நுட்ப நிறுவனத்தில் பொறியியல் இளநிலைப் பட்டம் பெற்றார். புளூமிங்டனில் உள்ள இந்தியானா பல்கலைக்கழகத்தில் கெல்லி வணிகப் பள்ளியில் முதுகலை வணிக மேலாண்மையினை முடித்தார். இதில் இவர் நிதி மற்றும் மூலோபாயத்தில் தேர்ச்சி பெற்றார். இந்தியானா பல்கலைக்கழகத்தில், இவருக்கு கவுரவ பீட்டா காமா சிக்மா (வகுப்பில் முதல் 1%) வழங்கப்பட்டது பல்கலைக்கழகத்தில் ஆசிய மாணவர் சங்கத்தின் தலைவராக தேர்ந்தெடுக்கப்பட்டார், கோடா. இந்த காலகட்டத்தில், ஆர்வர்ட் வணிகப் பள்ளியில் ஆசிய வணிக மாநாட்டை நடத்துவதில் அமெரிக்காவின் முதல் 15 வணிகப் பள்ளிகளைச் சேர்ந்த ஆசிய மாணவர்களின் குழுவை வெற்றிகரமாக வழிநடத்தினார்.

இவர் அஜ்மீர் மாயோ கல்லூரி முன்னாள் மாணவர் ஆவார்.

 விருதுகள் 

 2011ஆம் ஆண்டில் உலகளாவிய இளம் தலைவர்.Twelve Indians Among Young Global Leaders, Rediff.
 2010ஆம் ஆண்டில் கல்வி மற்றும் மின் உற்பத்தி மூலம் கிராமப்புற வளர்ச்சியை நோக்கிய இவரது பணிக்காக நாடாளுமன்ற நடைமுறைகளின் சிறந்த இளம் நிபுணருக்கான பாரத் அசுமித ஜன பிரதினிதி சிரேசுடா விருதுAward for Sainath, Narayana Murthy, The Hindu, 22 January 2010.
 2019ஆம் ஆண்டில் சிரேசுட் சன்சத் விருது

 தனிப்பட்ட வாழ்க்கை 
தீபேந்தர் கோடா இராசத்தானில் இந்திய தேசிய காங்கிரசு உறுப்பினராக இருக்கும் நாதுராம் மிர்தாவின் பேத்தி சுவேதா மிர்தாவை மணந்தார். இவரது மூத்த சகோதரி ஜோதி மிர்தா, இராசத்தானின் நாகௌர் மக்களவைத் தொகுதியின் முன்னாள் காங்கிரசு உறுப்பினர் ஆவார். சுவேதா மற்றும் தீபேந்தருக்கு கேசர்வீர் என்ற மகன் உள்ளார்.

கோடா முன்பு கீதா க்ரூவாலை மணந்தார், இவர்கள் 2005இல் விவாகரத்து செய்தனர்.

 மேற்கோள்கள் 

பகுப்பு:ரோத்தக் மாவட்ட நபர்கள்
பகுப்பு:1978 பிறப்புகள்
பகுப்பு:அரியானா இந்திய தேசிய காங்கிரசு அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்